Die Maties het Maandagaand met ’n kliniese oorwinning oor die UJ in Stellenbosch gewys dat hulle ernstig is oor hulle voorneme om vanjaar as kampioen gekroon te word.
Die nege drieë wat die Stellenbossers gedruk het om met 65-19 te wen, was indrukwekkend, maar die manier wat hulle aanvalle van die Johannesburgers in die kiem gesmoor het, getuig van ’n kampioenspan.
In ’n span soos die Maties is dit moeilik om uitblinkers uit te sonder, maar die regtervleuel Kyle Steyn verdien vermelding. Hy het oral op die veld opgeduik en ook gevaarlik met die bal in die hand gelyk en is ook met drie drieë beloon.
Die Pretorianers het hulle sege te danke aan ’n gevaarlike agterlyn, met die losskakel Tinus de Beer as generaal aan die spits, wat die Pukke se agterlyn se stompheid ontbloot het.
Maar die Pukke se probleme het eintlik voorlangs begin waar hulle gesukkel het om hul gesag op die wedstryd af te druk. En soos die oeroue beginsel van rugby sê: as jy nie voorlangs oorheers nie, is jou kanse om te wen skraal.
Die keuse van Marcel Henn as flank was ook ’n ramp vir die Pukke se afrigtingspan. Henn het ontuis op dié vlak gelyk en dikwels op die punte rondgehang. Hy is halfpad deur die eerste helfte met Gideon van der Merwe vervang, wat ’n verbetering was.
Maar alle eer aan die Pretorianers. Hulle het reeds teen die halfpadmerk hulle derde drie gedruk en ondanks ’n verwoede aanslag na rustyd deur die Potchefstromers, koel en kalm aan hulle voorsprong geklou.
Die besoekers se heelagter Divan Rossouw is nie net ’n opwindende aanvaller nie, maar sy verdediging is ook rotsvas. Hy was een van die talle uitblinkers in die span.
Die Pretorianers eindig eerste op die punteleer, wat hulle van ’n tuishalfeindstryd aanstaande week teen die Shimlas op die LC de Villiers-stadion in Pretoria verseker.
Wits het hulle vierde oorwinning van die seisoen verseker toe hulle die Ikeys met 35-23 in Johannesburg geklop het.
Dit was slegs die Baaiers se tweede oorwinning van die seisoen, maar hulle sal bly wees dat hulle met die oorwinning oor die Bloemfonteiners die onderste plek op die punteleer vrygespring het.